Diari Oficial de la Generalitat Valenciana


Sumari del DOGV 6540, del 10-06-2011 (2011/6568)

RESOLUCIÓ de 2 de juny de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'addenda al Conveni subscrit el 28 de febrer de 2011 entre la Generalitat i l'Ajuntament d'Elda, per a l'obertura de l'oficina Prop al municipi d'Elda.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6540

Data del DOGV
:   10-06-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6568


Data del document
:   02-06-2011

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 2 de juny de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'addenda al Conveni subscrit el 28 de febrer de 2011 entre la Generalitat i l'Ajuntament d'Elda, per a l'obertura de l'oficina Prop al municipi d'Elda. [2011/6568]  
La Generalitat i l'Ajuntament d'Elda han subscrit, després de la tramitació prèvia reglamentària, el 3 de maig de 2011, l'addenda al Conveni subscrit el 28 de febrer de 2011, per a l'obertura de l'oficina Prop al municipi d'Elda.  
En compliment del que establix la clàusula sexta de la addenda, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 0560/2011 i que figura com a annex d'esta resolució.  
  
València, 2 de juny de 2011.- La directora general del Secretariat del Consell: Mª Teresa Lleó Alonso.  
  
  
Addenda al Conveni de col·laboració entre la Generalitat (Conselleria de Justícia i Administracions Públiques) i l'Ajuntament d'Elda per a l'obertura de l'oficina prop al municipi d'Elda  
  
València, 3 de maig de 2011  
  
Reunits  
D'una banda, Paula Sánchez de León Guardiola, consellera de Justícia i Administracions Públiques i portaveu del Consell de la Generalitat de la Comunitat Valenciana (d'ara en avant, Generalitat), nomenada pel Decret 27/2008, de 18 de setembre, del president de la Generalitat i pel Decret 13/2009, de 27 d'agost, del president de la Generalitat, pel qual es nomenen vicepresidents, consellers, secretari i portaveu del Consell, qui actua en nom i representació de esta, de conformitat amb els articles 17.f) i 28.g), de la Llei 5/1983, de 30 de desembre, del Consell, i facultada expressament per a la firma del present conveni per acord del Consell, de data 8 d'abril de 2011.  
I, de l'altra, María Adelaida Pedrosa Roldán, alcaldessa-presidenta de l'Ajuntament d'Elda en nom i representació de l'ajuntament, especialment facultada per a la firma del present conveni en virtut de l'acord de Ple de data 29 de novembre de 2010.  
  
Exposen  
La present addenda al conveni de col·laboració entre la Generalitat (Conselleria de Justícia i Administracions Públiques) i l'ajuntament d'Elda per a l'obertura de l'oficina Prop al municipi d'Elda firmat amb data 28 de febrer de 2011 és, una manifestació patent d'eixa voluntat comuna de les administracions local i autonòmica d'acostar-se a la nostra ciutadania, en desconcentrar o descentralitzar les seues funcions, de seguir esforçant-se per la col·laboració interadministrativa i contribuint a un nou concepte i realitat pràctica de prestació dels servicis públics.  
  
En este sentit, la clàusula 4 del mencionat conveni establix que per a l'efectiva posada en funcionament de l'oficina, la Generalitat i l'Ajuntament d'Elda es firmaran les addendes necessàries al conveni per a dotar a l'oficina dels recursos humans i materials necessaris en virtut de les disponibilitats pressupostàries.  
En conseqüència, per tot el susdit, les parts que subscriuen el present conveni acorden les següents:  
  
Estipulacions  
  
Primera. Objecte  
1. L'objecte d'esta addenda al conveni és dotar a l'oficina PROP-Elda dels recursos humans i materials necessaris per a l'efectiva posada en funcionament de l'oficina.  
2. La Generalitat manifesta el propòsit de col·laborar amb l'Ajuntament d'Elda amb este objectiu. En efecte, a través d'esta oficina es portarà a efecte la desconcentració de servicis de la Generalitat integrant-los amb els servicis municipals més rellevants.  
  
Segona. Obligacions de la Generalitat  
1. Són obligacions generals de la Generalitat derivades del compliment de la present addenda al conveni:  
a) Aportar a esta oficina els recursos humans per a la prestació dels servicis d'informació general, així com d'informació relativa a l'estat de la tramitació d'expedients iniciats a instància de part el destinatari dels quals siga la Generalitat. Estos recursos es concreten en l'expedient de contractació denominat Servici de la Plataforma del Canal Presencial dirigit al ciutadà en distintes oficines Prop de la Generalitat de la Comunitat Valenciana i successius.  
b) Proporcionar els elements relacionats amb la imatge corporativa que inclourà la senyalització.  
  
Tercera. Obligacions de l'Ajuntament d'Elda  
Són obligacions de l'Ajuntament d'Elda:  
a) Realitzar les actuacions necessàries per a l'efectiva posada en marxa de l'oficina PROP-Elda d'acord amb les estipulacions del conveni principal.  
  
Quarta. Duració i rescissió  
La present addenda al conveni entrarà en vigor el dia de la seua firma i tindrà una duració d'un any, termini que serà expressament prorrogat per mitjà de les corresponents addendes per un altre període igual, sempre que hi haja disponibilitat pressupostària, excepte denúncia expressa de les administracions intervinents realitzada amb una antelació mínima de sis mesos a la data de la seua extinció. Així mateix, es podrà extingir per qualsevol de les causes següents:  
a) Per mutu acord de les parts.  
b) Per incompliment de les obligacions assumides per qualsevol de les parts.  
c) Per denúncia d'una de les parts, després de l'avís previ de, com a mínim, sis mesos d'antelació a la data en què s'haja d'extingir.  
  
d) Per la ineficiència sobrevinguda.  
e) Per les altres causes legalment previstes.  
  
Cinquena. Dret aplicable i resolució de conflictes  
El present conveni de col·laboració és de caràcter administratiu i es considera inclòs en l'article 4.1, lletra d), de la Llei 30/2007, de 30 d'octubre, de Contractes de Sector Públic, per la qual cosa queda fora de l'àmbit de la seua aplicació, sense perjuí de l'aplicació de les principis de la dita llei per a resoldre els dubtes i llacunes que pogueren presentar-se, i es regirà per les seues pròpies estipulacions i, supletòriament, per les normes generals del dret administratiu.   
En especial, el conveni queda subjecte a l'article 9 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, a la Llei 7/1985, de 2 d'abril, Reguladora de Bases del Règim Local, fonamentalment al seu article 57, així com al Reial Decret Legislatiu 781/1986, de 18 d'abril, pel qual s'aprova el Text Refós de les Disposicions Legals vigents en matèria de Règim Local (articles 61 a 71), així com, amb caràcter supletori, als articles 6 i 8 de la Llei 30/1992, citada, i a la resta de la normativa que resulte aplicable.  
Finalment, el present conveni queda subjecte a la regulació continguda en el Decret 20/1993, de 8 de febrer del Govern Valencià, pel qual es regula el registre de convenis i s'establix el règim juridicopressupostari dels convenis que subscriga la Generalitat Valenciana, així com en la resta de normativa aplicable en esta matèria.  
La resolució de les controvèrsies que pogueren plantejar-se sobre la interpretació i execució del present conveni, hauran de resoldre's de mutu acord entre les parts, en el si de la Comissió de Seguiment prevista en l'estipulació quarta del conveni.  
  
Sexta. Inscripció i publicació  
Este addenda al Conveni s'inscriurà en el Registre de Convenis de la Generalitat i serà publicat en el Diari Oficial de la Comunitat Valenciana.  
I, en prova de conformitat amb el susdit, firmen les compareixents el present conveni per duplicat, a un sol efecte, en el lloc i la data indicats ut supra.  
  
La consellera de Justícia i Administracions Públiques  
Paula Sánchez de León Guardiola   
  
L'alcaldesa-presidenta de l'Ajuntament d'Elda  
María Adelaida Pedrosa Roldán